אביגדר נבנצל

הרב נבנצל, עטור [[תפילין, מעביר שיעור בישיבת הכותל]]
הרב נבנצל במסיבת [[פורים (משמאל) (מימין הרב חיים סבתו)]]
הרב אביגדֹר יחזקאל הלוי נֶבֶּנְצָל (נולד בט"ו בניסן תרצ"ה, 18 באפריל 1935) הוא רב, דרשן ופוסק הלכה ישראלי המשמש כרב בית הכנסת הרמב"ן.

שימש כרב הרובע היהודי בירושלים בין השנים ה'תשל"ג - ה'תשס"ח (1973–2008).

==ביוגרפיה==
נולד בישראל לד"ר יצחק והלדה (לבית הולנדר) נבנצל. הוא אחיהם של פליאה אלבק ושל פרופסור ישעיהו נבנצל.

למד בישיבת חורב, בישיבת קול תורה (שם היה תלמידו המובהק של הרב שלמה זלמן אוירבך, ולמד אצל הרב גדליה אייזמן), בישיבת פוניבז' ובישיבת מיר<ref>אריה ארליך, [https://drive.google.com/file/d/1LXSC3IekWKQuaXe59TPkGTR7sr78L_l1/view מה שראיתי בשערי חסד], משפחה, עמ' 30, ט"ז באדר ה'תש"ף</ref>.

בצה"ל שירת כחובש קרבי ביחידת זיהוי וקבורה ברבנות הצבאית. בשירות המילואים שירת במלחמת יום כיפור ובמלחמת שלום הגליל - בה שהה תקופה ארוכה יחד עם תלמידיו בגדוד שריון בגזרה המזרחית של לבנון והעביר שיעורים לחיילי ישיבות ההסדר. התנדב במשך שנים בארגון זק"א.

בין השנים ה'תשל"ג - ה'תשס"ח (2008-1973), שימש "רבה של ירושלים שבין החומות", והיה שותף לחידוש היישוב היהודי בין החומות.

מאז שנותיה הראשונות של ישיבת הכותל משמש בה הרב נבנצל כר"מ. הרב נבנצל ידוע בדרשותיו ובשיחותיו על פרשת השבוע וחגי ישראל ומועדיו, אשר הועלו על הכתב בסדרה "שיחות הרב נבנצל".

משמש גם כר"מ בישיבת נתיב אריה.

נוהג להניח תפילין במהלך כל שעות היום, כמנהג הגר"א.

באדר א' ה'תשס"ח (2008) פרש מתפקידו כרבו של הרובע היהודי ותחתיו הוכתר בנו, הרב חזקיהו נבנצל.

=== מפסיקותיו בהלכה ===
הרב נבנצל פוסק במרבית המקרים כפסקים שלמד מרבו, הרב שלמה זלמן אוירבך.

כדרכו של רבו, הוא מתייחס בחומרה לשאלות שיש בהן חשש פיקוח נפש. בהתאם לכך, הוא פוסק שמיניקות תאכלנה ביום כיפור בשיעורים מתחילת הצום, אם עלולה להיות פגיעה בייצור החלב.

על חשמל בשבת אמר:

לעניין סעודות שבת כתב שיוצאים ידי חובה באכילת פת הבאה בכיסנין:

לקראת יישום תוכנית ההתנתקות חתם על כרוז שלפיו על חייל שקיבל פקודה להשתתף בפינוי יישובים לסרב פקודה.

=== השקפה ===
במהלך הפולמוס נגד תלמוד שטיינזלץ, לפי דיווחים שונים, הביע הרב נבנצל "זעזוע עמוק למשמע הדברים הבדויים הנוראיים" שבספרי הרב שטיינזלץ, ובהתאם לעמדתם של רבנים חרדיים אחדים ציווה לגנוז אותם<ref>; </ref>.

בשנת תשע"ה תמך ברב יעקב שפירא והתנגד למינויו של הרב אריה שטרן לרב העיר ירושלים זאת על אף שהרב שפירא עצמו תמך ברב שטרן ולא התמודד בעצמו. בשנת תשע"ח לקראת יום הכיפורים שני הרבנים נועדו למפגש פיוס בביתו של הרב נבנצל, ויישרו ביניהם את ההדורים<ref></ref>.

==ספריו==
הרב נבנצל (מימין) בעת ביקור הרב [[אליהו בקשי-דורון בישיבת הכותל]]הרב נבנצל הוציא מספר קונטרסים במשך השנים בשם "ביצחק יקרא" לכבוד יום ההולדת של אביו, ד"ר יצחק נבנצל. כמו כן הוציאו תלמידיו ספרים עם הערותיו, בהם המשנה ברורה (בהוצאת ישיבת נתיב אריה, ה'תשס"ד), וספרי הלכה בענייני השירות הצבאי.
* שו"ת "ביצחק יקרא".
* "תשובה מאהבה" - התכתבות תורנית עם הרב חיים קניבסקי.
*הערות "ביצחק יקרא" - על "משנה ברורה".
*שיחות הרב נבנצל על פרשת השבוע, חמישה כרכים, בעריכת תלמידו הרב יוסף אליהו.
*שיחות מוסר על ימים נוראים - שני כרכים, בעריכת תלמידו הרב יוסף אליהו.
*ירושלים במועדיה - מספר כרכים, על הגדה של פסח וענייני פסח, חג השבועות, חול המועד, בין המצרים, שבת, ימים נוראים, פורים וחנוכה. הספרים נערכו על ידי בנו, הרב חזקיהו.
*תשובות אביגדור הלוי - כ-1500 תשובות הלכתיות קצרות על אורח חיים. ליקט וערך, הרב ניצן בראונר. הוצאת "אור עציון".
*הערות במסילת ישרים - שנאמרו בישיבת הכותל, בעריכת תלמידו הרב כ. אברהם<ref></ref>.
*מציון מכלל יפי - חידושים, ביאורים והערות על פרשת השבוע, שני כרכים (בראשית, שמות), בעריכת תלמידו הרב אליהו הופמן.

== חיים אישיים ==
היה נשוי לשפרה – בתו של הרב חיים זאב פינקל עד לפטירתה בה'תשע"ו (פברואר 2016). בטבת ה'תשע"ט התחתן עם לאה גלינדר, תושבת אנגליה.

בנו הרב בניה, שהיה ר"מ בישיבת חיי משה בירושלים, נפטר בחודש אלול ה'תש"ף במהלך התפרצות מגפת הקורונה בישראל, ואלמנתו נישאה לרב סיני הלברשטאם.

בנו הרב חזקיה הוא ראש כולל "צילו של היכל" ברובע היהודי ורבה של העיר העתיקה בירושלים משנת ה'תשס"ח.

==קישורים חיצוניים==

=== מאמרים ושיעורים ===
* [https://sites.google.com/site/rabbinebenzahl/ אתר המוקדש לרב נבנצל]
* [http://www.hakotel.org.il/hebrew/torah/Results.asp?x_file_cat1=-9&file_rav=1 שיעורים של הרב באתר של ישיבת הכותל] 
* [https://asif.co.il/files_author/הרב-אביגדֹר-נבנצל/ מאמרי הרב אבגדֹר נבנצל] בספריית אסיף
* 
* 
* 
* [http://www.yna.edu/torah/ שיחות הרב נבנצל לפרשת שבוע בעברית ובאנגלית], אתר ישיבת נתיב אריה
* 

=== כתבות ===
* 
* הרב מ. ברמן, [http://www.bhol.co.il/forums/topic.asp?topic_id=2919971&forum_id=771 "בין בנין לחורבן העיקר להרגיש את החורבן!" - ריאיון עם הגאון רבי אביגדור נבנצל שליט"א], יתד נאמן, בפורום באתר בחדרי חרדים
* אריה ארליך, [https://drive.google.com/file/d/1LXSC3IekWKQuaXe59TPkGTR7sr78L_l1/view מה שראיתי בשערי חסד], משפחה, ט"ז באדר ה'תש"ף
* יוסף גרינבוים, [https://ch10.co.il/news/786925/#.Y6MzcXZBxPY הגר”א נבנצאל עבר תאונה והמשיך ללמוד עם כריות אוויר פתוחות], אתר חרדים10, 21 בדצמבר 2022
* 
* [https://www.inn.co.il/tags/הרב_אביגדור_נבנצל/ כל הכתבות על הרב נבנצל], באתר ערוץ 7

==הערות שוליים==

קטגוריה:העיר העתיקה: רבנים
קטגוריה:רבנים ישראלים
קטגוריה:רבני ישיבת הכותל
קטגוריה:משפחת חיים זאב פינקל
אביגדר
קטגוריה:פרשני הגדה של פסח
קטגוריה:מחברי ספרי שו"ת ישראלים
קטגוריה:רבנים שקראו לסרב לפקודת פינוי שטחים
קטגוריה:בוגרי ישיבת קול תורה
קטגוריה:ישראלים שנולדו ב-1935